O castiello de Buda estió o zaguer reducto d'as fuerzas de l'Eixe (alemans y hongaras) mientres o setio de Budapest en 1944-45. As continas luitas y o fuego d'artillería deixoron a o palacio estricallato de tot. Como zaguer recurso, os esfensors en zagueras miroron de crebar o bloqueyo sovietico, pero no lo consiguieron, deixando como baixas a un 90% d'os suyos soldatos en as carrera Buda. Presuntament os rusos coneixeban os suyos plans y s'enfiloron ascape con armas pesatas a zarrar todas as posibles rotas d'eslampada. Iste feito ye considerato como una d'as catastrofes melitars mas grans d'a historia d'Hongría por muitos historiadors, comparable a la enrestida rusa en o Don en 1943.